Surdeig

= Surdeig =

En surdeigkultur består av en blanding av gjær og melkesyrebakterier som finnes naturlig på kornets skall.

Å få frem en bakeklar surdeigskultur vil ta opp til 14 dager.

Hver gang vi baker tar vi vare på en bit og en ny og bedre generasjon av surdeigskulturen.

Hva du trenger, først og fremst er det på kornets skall og ytre deler man finner gjær og melkesyrebakterier, du bør du bruke et økologisk sammalt mel hvis det er tilgang på dette. Vanlig mel (ikke økologisk) kan være behandlet både kjemisk og med varme for å sikre lengre holdbarhet, og har kanskje ingen naturlige bakterier igjen. Når du allerede har utviklet en grunnkultur så kan du selvfølgelig bake med vanlig mel.

__ Ingredienser og utstyr: __ Sammalt økologisk rug eller hvete (avhengig av hva type brød du vil lage, grovt eller fint). Fint rug eller hvetemel Vann i romtemperatur (ca. 20 °C) Salt Stort syltetøyglass eller glassbolle (ca. 2 liter)

For at du skal kunne bake et surdeigsbrød trenger du en fordeig. Dette er en deig-bit som inneholder en kultur av gjær og melkesyrebakterier. Denne fordeigen kalles en surdeigskultur. Å lage en god surdeigkultur tar ca. 2 uker.

Surdeigsprosessen starter ved å blande melet og vannet å sette dette i kjøleskapet. Mikroorganismene i melet, melkesyrebakteriene og litt gjærsopp utvikler seg slik at det blir utviklet syre og aromastoffer.